**Likumprojekta “Grozījumi Publisko iepirkumu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts izstrādāts, lai nacionālajā tiesību sistēmā transponētu Eiropas Parlamenta un Padomes 2014.gada 16.aprīļa direktīvas2014/55/ES par elektroniskajiem rēķiniem publiskā iepirkuma procedūrās prasības. Likumprojektā ir paredzēts, ka piegādātajam ir brīva izvēle izvēlēties rēķina iesniegšanas veidu, papīra formā vai elektronisko rēķinu, savukārt pasūtītājam ir pienākums pieņemt piegādātāja izrakstītos rēķinus neatkarīgi no tā vai tas iesniedzis rēķinu papīra formā vai elektroniskā formātā. Likumprojekts attiecībā uz tiešās pārvaldes iestādēm stāsies spēkā no 2019.gada 18.aprīļa, savukārt pārējiem pasūtītājiem no 2020.gada 18.aprīļa. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2014.gada 16.aprīļa direktīva2014/55/ES par elektroniskajiem rēķiniem publiskā iepirkuma procedūrās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 26.maijā stājās spēkā Eiropas Parlamenta un Padomes 2014.gada 16.aprīļa direktīva par elektroniskajiem rēķiniem publiskā iepirkuma procedūrās (turpmāk – direktīva 2014/55/ES).Uz doto brīdi dalībvalstīs elektronisko rēķinu jomā pastāv un tiek izmantoti vairāki starptautiskie, valstu, reģionālie un individuāli izstrādāti standarti un neviens no tiem nav dominējošs, vairākums no tiem nav sadarbspējīgi cits ar citu. Nesadarbspējīgu sistēmu izmantošanas rezultātā pasūtītājiem un piegādātājiem rodas nepamatots administratīvais slogs, juridiskā nenoteiktība un papildu izmaksas piegādātājiem, kuri izmanto elektroniskos rēķinus. Direktīvas regulējums veicinās elektronisko rēķinu ieviešanu publiskā iepirkuma procedūrās, ļaujot pasūtītājiem un piegādātājiem radīt ievērojamus ieguvumus attiecībā uz ietaupījumiem, ietekmi uz vidi un administratīvā sloga samazināšanu. Likumprojektā ir paredzēts, ka pasūtītājam ir pienākums pieņemt un apstrādāt elektroniskos rēķinus, kas atbilst direktīvā 2014/55/ES minētajam Eiropas elektronisko rēķinu standartam. Direktīva 2014/55/ES paredz mehānismu standarta izstrādē un vēlāku izstrādātā standarta pārņemšanu, kas nozīmē, ka pasūtītājiem ir pienākums pieņemt elektroniskos rēķinus, kas sagatavoti atbilstoši izstrādātajam standartam, kā arī tos apstrādāt. Eiropas Komisija Eiropas Savienības Oficiālajā Vēstneša 2017.gada 17.oktobra laidienā Nr. L 266/19 publicēja Komisijas 2017.gada 16.oktobra īstenošanas lēmumu Nr.2017/1870 ar kuru noteica elektronisko rēķinu sagatavošanu un Eiropas standartu un tā sintakšu sarakstu saskaņā ar direktīvu 2014/55/ES. Likumprojektā ir paredzēts, ka piegādātajam ir brīva izvēle izvēlēties rēķina iesniegšanas veidu, papīra formā vai elektroniskā formātā, savukārt pasūtītājam ir pienākums pieņemt piegādātāja izrakstītos rēķinus neatkarīgi no tā izrakstītā formāta. Pasūtītājiem ir pienākums pieņemt elektroniskos rēķinus tādiem iepirkuma līgumiem, kas noslēgti iepirkumu procedūrās, 9. vai 10.panta kārtībā, tai skaitā attiecībā vispārīgās vienošanās ietvaros noslēgtajiem līgumiem.Elektroniskais rēķins uzskatāms par attaisnojuma dokumentu likuma “Par grāmatvedību” izpratnē, ja tas satur likuma “Par grāmatvedību” minētos attaisnojuma dokumenta rekvizītus. Elektroniskajam rēķina jābūt izsniegtam, nosūtītam un saņemtam strukturētā elektroniskā formātā atbilstoši Komisijas 2017.gada 16.oktobra īstenošanas lēmumā Nr.2017/1870 publicētajiem Eiropas standartiem.Komisijas 2017.gada 16.oktobra īstenošanas lēmumā Nr.2017/1870 publicētajā Eiropas standartā ir noteikti elektroniskā rēķina pamatelementi un nosūtīšanas, kā arī informācijas tehnoloģijas sistēmas pielāgošanas nosacījumi. Ņemot vērā, ka Komisijas 2017.gada 16.oktobra īstenošanas lēmumā Nr.2017/1870 publicētajā Eiropas standartā ir uzskaitīti elektronisko rēķinu pamatelementi un pašām dalībvalstīm ir jādefinē tie elektronisko rēķinu pamatelementi, kurus tā vēlas noteikt par obligātiem elektroniskajā rēķinā, tad atbilstoši likumprojektā dotajam deleģējumam, Ministru kabinetam ir jāizstrādā Ministru kabineta noteikumi, kuros tiks noteikti elektronisko rēķinu izmantošana. Likumprojekts neskar Pievienotās vērtības nodokļa likumā noteikto pievienotās vērtības nodokļa rēķina saturu un izrakstīšanas kārtību. Reģistrētiem pievienotās vērtības nodokļa maksātājiem, izrakstot pievienotās vērtības nodokļa rēķinu, jāņem vērā pievienotās vērtības nodokļa regulējošajos normatīvajos aktos noteiktās prasības.Likumprojektā minētais nosacījums, ka elektroniskais rēķins ir nosūtīts atbilstoši Komisijas 2017.gada 16.oktobra īstenošanas lēmumā Nr.2017/1870 publicētajam Eiropas standartam nozīmē, ka informācijas tehnoloģijas sistēma ir jāizstrādā atbilstoši minētajam standartam, lai tā būtu sadarbspējīga un lai tā spētu veikt informācijas apmaiņu ar citām programmām, kas izstrādātās atbilstoši minētajam standartam. Likumprojekta izpratnē par elektronisko rēķinu jāuzskata tikai mašīnlasāmi rēķini, kuru pasūtītājs var automātiski un digitāli apstrādāt. Vienkārši ieskanēts, nokopēts vai kā citādi elektroniskā veidā atvasināts attēla fails nav jāuzskata par elektronisko rēķinu šīs definīcijas izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Iepirkumu uzraudzības birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji, atbilstoši Iepirkumu uzraudzības biroja uzturētajā publikāciju vadības sistēmā esošajai informācijai par 2014.gadu Latvijā ir aptuveni 2335 pasūtītāji. Juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs lielākajā daļā no likumprojektā paredzētā regulējuma paliek nemainīgs, jo iepirkumu norises kārtību Direktīva 2014/55/ES nemaina. Administratīvais slogs samazinās ieviešot elektroniskos rēķinus, jo persona, kas iegūs līguma slēgšanas tiesības būs tiesīga iesniegt elektronisko rēķinus pasūtītājam. Prognozējams, ka administratīvais slogs mazināsies pasūtītājiem, jo elektroniskos rēķinus apstrādās un ģenerēs elektroniskā vidē.Administratīvais slogs nav objektīvi novērtējams, jo ne visas persona, kas iegūs līguma slēgšanas tiesības izmantos elektronisko rēķinu iesniegšanu. Līdz ar to, nav prognozējams, par cik samazināsies administratīvais slogs personām, kas iegūs līguma slēgšanas tiesības. |
| 3. | Administratīvo izmaksu monetārs novērtējums | Nav novērtējams ņemot vērā, ka tas lielā mērā ir atkarīgs no piegādātāja izvēles. |
| 4. | Atbilstības izmaksu monetārs novērtējums | Nav novērtējams ņemot vērā, ka tas lielā mērā ir atkarīgs no piegādātāja izvēles. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojektā dots deleģējums Ministru kabinetam izstrādāt Ministru kabineta noteikumus, kuros tiks noteikti tikai tie elektronisko rēķinu pamatelementi, kurus piegādātājiem obligāti ir jāizpilda, un kuri informācijas tehnoloģijas sistēmas izstrādātājiem ir jāņem vērā izstrādājot vai atjaunojot informācijas tehnoloģijas sistēmas. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014.gada 16.aprīļa direktīva2014/55/ES par elektroniskajiem rēķiniem publiskā iepirkuma procedūrās.  |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |

|  |  |
| --- | --- |
| Attiecīgā Eiropas Savienības tiesību akta datums, nosaukums | Eiropas Parlamenta un Padomes 2014.gada 16.aprīļa direktīva2014/55/ES par elektroniskajiem rēķiniem publiskā iepirkuma procedūrās  |
|  |
| A | B | C | D |
| 1.pants | 3.panta pirmā daļa | ES tiesību akta vienība tiek pārņemta/ ieviesta daļēji | Likumprojekts stingrākas prasības neparedz |
| 2.pants | 1.pants | ES tiesību akta vienība tiek pārņemta/ ieviesta daļēji | Likumprojekts stingrākas prasības neparedz |
| 3.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 4.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 5.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 6.pants | 2.pants  | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 7.pants | 3.panta pirmā daļa | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 8.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 9.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 10.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 11.pants | 4.pants | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 12.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 13.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |
| 14.pants | Nav jāpārņem | ES tiesību akta vienība tiek pārņemta/ ieviesta pilnībā | Likumprojekts stingrākas prasības neparedz |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas mājaslapā sadaļā “Sabiedrības līdzdalība” ir ievietota uzziņa par likumprojektu. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā “Latvijas Vēstnesis”, kā arī tas tiks ievietots bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pasūtītāji un piegādātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas un darba vietas institūcijās netiek veidotas.  |
| 3. | Cita informācija | Nav. |

Finanšu ministre D.Reizniece-Ozola

Matulis 67095457

edgars.matulis@fm.gov.lv